નરેન્દ્ર મોદી ગુજરાતના મુખ્યમંત્રી બન્યા તેની કહાની પણ ઘણી વળાંકો ભરી છે. તે વિશે નરેન્દ્ર મોદી પોતે જણાવે છે. આ કહાનીથી જાણવા મળે છે કે, નરેન્દ્ર મોદીની કાબેલિયત પર અટલ બિહારી વાજપેયીને કેટલો વિશ્વાસ હતો. નરેન્દ્ર મોદી એક વીડિયોમાં કહે છે કે, ‘અચાનક ગુજરાતમાં આવવાની મારી જવાબદારી આવી ગઈ… મને યાદ છે કે, મને મુખ્યમંત્રીની જવાબદારી મળી હતી તો અટલજી વડાપ્રધાન હતા… તેમને ટેલિફોન આવ્યો… બોલ્યા… ક્યાં છો… મેં તેમને કહ્યું હું સ્માશાનમાં છું, તો તેઓ હસી પડ્યા… બોલ્યા… યાર, તુ સ્મશાનમાં છે, હું તારી સાથે શું વાત કરું… મેં કહ્યું- અટલજી તમે ફોન કર્યો કોઈ કામ હશે… તેમણે કહ્યું, કેટલા વાગે પાછો આવીશ- સ્મશાનમાં કેમ છે.’ તે પછી મોદીએ કહ્યું કે, તેઓ માધવરાવ સિંધાયા સાથે હેલિકોપ્ટર દુર્ઘટનામાં માર્યા ગયેલા એક કેમેરામેનના અંતિમ સંસ્કારમાં હતા.